Валери Видас
Поетът

chitanka.info

… обикновен, но само че зазидан:

един балкон без никаква врата.

Ат. Далчев

Отричан явно — тайно препрочитан.

У чужди свой — на гости у дома.

По принцип трезв. Но виното почита.

Заглежда всички — мисли за една.

За грях Адамов себе си терзае.

С чадър в калъфа крачи под дъжда.

На нищий духом участта желае —

при изгрев слънце вижда вечерта.

Хлапак учуден — мъж, препатил вече.

Невярващ в нищо — вярващ при това.

С глава разбива зарад теб, човече,

зазиданата — пак от теб — врата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.